Monica Chibita

Monica Balya Chibita (yazaalibwa 1963)  munnayuganda omukugu mu by'amawulire, asomesa ku matendekero agawaggulu n'okuddukanya beyensoma /ebyenjigiriza. Pulofeesa mu kitongole ky’ebyamawulire, emikutu gy’amawulire n’empuliziganya ku yunivasite ya Uganda Christian University. 

 Obuvo bwe o n’okusoma kwe 
Chibita yazaalibwa mu Uganda mu 1963.  Alina ddiguli esooka mu busomesa bw'amasomo ag'embeera z'abantu (Arts), eyamuweebwa  Yunivasite y’e Makerere.Ddiguli ye eyokubiri mu mawulire yamuweebwa yunivasite y'e Iowa. N'era yafuna ddiguli eyokusatu ey'ebiwandiik n'e firosofe   mu by'empuliziganya  mu by'empuliziganya okuva mu yunivasite  y'e South Africa mu Pretoria 

 Emirimu gye 
Chibita yeegatta ku yunivasite ya Uganda Christian University (UCU) mu 2012 ng'ava mu kitongole ky’amawulire, emikutu gy’amawulire n’empuliziganya mu yunivasite y’e Makerere ng'ali ku ddaala ly'anaatera okufuuka pulofeesa. Yalondeddwa ku bukulu bw'ekitongole ky’empuliziganya ez'abangi ku UCU.   Mu myaka omukaaga egyaddirira, yalera n'akuza  ekitongole kino n'akifuula ebbanguliro ly'amawulire,emikutu gy’amawulire n’empuliziganya ( Faculty of Journalism,Media  and Communication-FJMC ). 

Mu lugendo lw'okukuza ekitongole okufuuka ebbanguliro,enkyukakyuka zino wammanga zakolebwa: (a) okuddamu okutuuma ekitongole ky’empuliziganya ez'abangi okufuuka ekitongole ky’amawulire n'emisomo egy'emikutu gy'amawulire (b) okutondawo ekitongole ekipya eky’empuliziganya (c) okupangisa abakozi abapya, omuli abasomesa bataano abali ku ddaala lya ddiguli eyokusatu (PhD). 

Mu Mwezi ogwokutaano 2019, yunivasite ya UCU yakuza Chibita okutuuka ku ddaala lya pulofeesa omujjuvu, ng’esiima emirimu gye. 

Mu Mwezi ogwokutaano 2020, olukiiko lwa Bungerezi olufuzi olwa bannamawulire olwokuntikko lwalonda Chibita okubeera ekitundu  ku lukiiko luno n’afuuka omukazi omuddugavu owookubiri okutuula ku luliiko luno. N'era ye Pulofeesa owookubiri ow'eby’amawulire mu Uganda, oluvannyuma lwa pulofeesa  Goretti Linda Nassanga owa yunivasite y’e Makerere.

Yalondebwa okuba omukugu akoze  obulungi mu kunoonyeraza,okusoma ,nokugabana n'abalala byanoonyereza mukisaawe kye (Fellow) ow'ettendekero lya Uganda National Academy of Sciences mu 2022. 

 Amaka 
Chibita yafumbirwa omulamuzi Mike J. Chibita omulamuzi wa Kkooti ya Uganda ensukkulumu.   Bombi awamu, bazadde b’abaana bataano, abawala babiri  n’abatabani basatu. 

 Ebirala eby'okulowoozaako 
Chibita ye Ssentebe w’olukiiko olufuzi olwa kkampuni ya New vision ekuba  n'okufulumya ebiwandiiko, efulumya New Vision, olupapulal lwa Uganda olw'olulimu olungereza, the African Center for Media Excellence ne World Vision Uganda.  

Mu Mwezi ogw'ekkumineebiri 2015, yalondebwa ku lukiiko olufuzi olwa World Vision International ng’akiikirira Uganda, Kenya, Tanzania, Rwanda, Somalia, Burundi, Sudan ne South Sudan. 

 Obuwandiisi mu by’ensoma 
Ngayita mu lugendo lwe olw'ebyenjigiriza atadde ettoffaali ddene nnyo ku kisaawe ky’empuliziganya naddala eby’amawulire ng’ayita mu kunoonyereza kwe era wansi gyegimu ku mirimu gye ;

 .
 Leediyo mu Afirika: Abantu, obuwangwa, ebitundu. Kino kitabo kye yawandiika ne banne era nga kirimu emboozi ezikwata ku mirimu egy’enjawulo egya leediyo mu nsi za Afirika ezoogera olungereza , olupotigo n’olufaransa. Emboozi ezimu zittaanya ebyafaayo bya leediyo n’omulimu gwayo mu buwangwa n’ebyobufuzi by’amawanga nga Angola ne South Africa. 
 Obulwanirizi obw'engeri endigito mu Uganda. Eno ssuula ya kitabo mu kitabo ekiyitibwa Obulwanirizi obw'engeri endigito mu mikutu eminyumiza wala era erondoola enkulaakulana y’ebyafaayo mu nkola endigito mu Uganda ng’essira liteekeddwa ku biseera bisatu eby’ebyafaayo ebikwata ku nfuga y’eggwanga. 
 Ebyobufuzi by’okuweereza ku mpewo, enkola y’olulimi ne demokulasiya mu Uganda. Kino kiwandiiko mu katabo ak'emisomo gy'emikutu gya Afirika ekikebera akakwate akaliwo wakati w’ebyafaayo by’ebyobufuzi n’embeera z’abantu, enkola n’okulungamya ku mpewo, n’okwenyigira mu byobufuzi. 
 Ennyanjula Okupoliisiza emikutu gy’amawulire egy’ettutumu mu Afrika ssuula ya kitabo eyafulumizibwa kkampuni ya Routledge era eyogera ku kifo ky’emikutu gy’amawulire mu kutumbula demokulasiya. 
 Enyanjula: olulimi, ensengeka n’ekitongole: okulongoosa enjawulo y’emikutu gy’amawulire mu Afrika nga tukozesa ennimi enzaaliranwa. Eno ssuula ya kitabo Yeekenneenya omulimu olulimi gwe lukola mu mikutu gy’amawulire ng’ekintu ekikulu ennyo eky’olukale okutuuka ku ddaala ennimi abantu ze bakozesa mu mikutu gy’amawulire gye zisalawo emikisa gyabwe egy’okuwulirwa. 
 Emikutu gy’amawulire egy’olulimi enzaalwa n’eddembe ly’okwogera mu Uganda. Eno ssuula ya kitabo ennyonnyola okukula okw’amaanyi mu bunene bwa pulogulaamu mu nnimi enzaaliranwa nga bayita mu nkola y’okuweereza ku mpewo nga bannannyini mikutu gy’amawulire abasinga bakimanyi nti kyetaagisa okuba eky’amaanyi eri abalabi b’omu kitundu. 
 Okwekenenya obutuufu bw’amawanga amangi obw’Alipoota y’Omuntu ey’Okukwata empuliziganya (PRCA-24). ekiwandiiko kino kyogera ku nsonga ssatu ez’enkola eziriwo mu kunoonyereza kungi ku mpuliziganya okuva mu buwangwa nga kino kwe kubulwa enjawulo mu bitundu, okwesigika, n’obutuufu. 
 Ensonda z’abavubuka ba Uganda, okutaputa n’okwekenneenya ebirimu eby’okwegatta mu pulogulaamu z'emikutu  gy’amawulire egy’amasanyu. Omusomu guno gwagenderera okuzuula emikutu gy’amawulire ani ku bayizi ba Uganda aba siniya abaayita mu kulaba ebikwata ku by’okwegatta, engeri gye babitegeera n’okwekenneenya ebirimu ebyo n’engeri gye bageraageranyaamu obuyinza bwabyo n’obw’abazadde, amasomero n’amatendekero g’eddiini. 
 Okubikka ku kusenguka —mu Afrika ne Bulaaya: ebivudde mu kwekenneenya okugeraageranya amawanga 11. Kino kyali kunoonyereza kwa kugezesa nti out to de-westernize the discussion nga twekenneenya n’okwenkanankana amawulire agafulumizibwa mu nsi ababundabunda gye bagenda n’amawanga mwe basibuka. Okunoonyereza kuno essira lyabadde ku mikutu gy’amawulire okuwandiika ku bantu abasenguka okuva mu Afrika okudda e Bulaaya. 
 Enkolagana wakati w’okutabaganya kw’abazadde ku nkozesa y’emikutu gy’amawulire mu bavubuka n’endowooza n’enneeyisa y’abavubuka mu Uganda mu by’okwegatta. 
 Akakwate akaliwo wakati w'endaba y'abaana ba Uganda  abaakavubuka ey'ebika bya ttivvi ebitongole n’enzikiriza n’enneeyisa ezikwatagana n’okwegatta. 
 Okwekenenya obutuufu bw’amawanga amangi okw’ekipimo ky’obusobozi bw’empuliziganya obw’okwetegeera. 

 Laba ne 

 John Senyonyi

 Ebijuliziddwa 























 Ebijuliziddwa wabweru wa Wikipedia 

 Abakulembeze ba Varsity Basabye Okuteesa Ne Museveni Okuva nga 26 November 2018.
 Chibita alondeddwa ku lukiiko lwa bannamawulire olw’oku ntikko mu Bungereza Okuva nga 22 May 2020.